EkBass/fiwiki-20250220-pages-articles huggingface dataset:
ACE-estäjät

ACE-estäjät (angiotensiinikonvertaasin estäjät) ovat lääkkeitä, joita käytetään pääasiassa kohonneen verenpaineen ja sydämen vajaatoiminnan hoitoon. ACE-estäjät laajentavat ääreisverisuonia ja tällöin sydämeen kohdistuva rasitus pienenee. ACE:n estäjiä ovat enalapriili, kaptopriili, kinapriili, lisinopriili, perindopriili ja ramipriili. ACE-estäjien avulla estetään angiotensiinin muodostumista. Vaikutus perustuu veressä olevan entsyymin, angiotensiinikonvertaasin estoon. Angiotensiini supistaa valtimoverisuonia. Kun valtimoverisuonet supistuvat, verenpaine kohoaa. ACE-estäjät estävät myös bradykiniinin hajoamista. Bradykiniini laajentaa verisuonia. Bradykiniinin hajoamisen estämisestä on hyötyä sydämen vajaatoiminnan lihaksen tervehdyttämisessä. Kun ACE-estäjät estävät verisuonia supistavien aineiden vaikutuksen reniini-angiotensiinijärjestelmässä, verisuonet laajenevat. Tällöin verenpaine alenee ja sydämen kuormitus vähenee. Tämä estää sydänlihaksen kasvua ja auttaa sydämen vajaatoiminnassa. ACE-estäjät sopivat esim. diabeetikoille, munuaissairauksien yhteydessä ja metabolista oireyhtymää sairastaville, joilla on kohonnut verenpaine. Sivuvaikutuksina ACE-estäjillä voi esiintyä ärsytysyskää ja verenpaineen laskun aiheuttamaa huimausta. ACE- estäjien käytön yhteydessä seurataan verikokein munuaisten toimintaa ja suola- nestetasapainoa. Lääkkeen teho saattaa alentua tulehduskipulääkkeiden käytön yhteydessä. Ryhmän lääkkeitä ei suositella raskaana oleville, sillä ne voivat lisätä sikiön munuaisvaurioiden, epämuodostumien ja jopa sikiökuoleman riskiä. == Katso myös == * Angiotensiinireseptorin salpaajat (ATR-estäjät) == Lähteet == == Aiheesta muualla == * Rusketuslääkkeestä kenties apua sydän- ja verisuonisairauksien hoitoon . Turun yliopisto, lääketieteellinen tiedekunta. * Luokka:Seulonnan keskeiset artikkelit
Ilmari Harki

Ilmari Hartvig Harki (vuoteen 1935 Hultman; 28. toukokuuta 1902 Turku – 19. marraskuuta 1979 Helsinki) oli suomalainen teollisuusmies. Harki toimi muun muassa puolustusministeriön alaisen lentokoneteollisuuden palveluksessa, sotakorvausteollisuuden valtuuskunnan varapuheenjohtajana 1944–1953 sekä Otanmäki Oy:n toimitusjohtajana 1950–1967. Teollisuusneuvoksen arvonimi hänelle myönnettiin vuonna 1968. Koulutukseltaan Harki oli diplomi-insinööri. Hän toimi vuosina 1946–1951 Teknillisen korkeakoulun ylioppilaskunnan puheenjohtajana ja myötävaikutti Otaniemen Teekkarikylän rakentamiseen. Harki kirjoitti eläkevuosinaan teokset Sotakorvausten aika (1971) ja Otaniemi oli – teekkarikylä tehtiin (1977). Hän oli myös kertojana Topo Leistelän ohjaamassa ja Kansan Elokuva Oy:n tuottamassa sotakorvauksia käsitelleessä elokuvassa Suomi maksaa (1951).Elonet: Suomi maksaa (1951) Harkin vanhemmat olivat kauppias Johan Gustav Hultman ja Elin Ingeborg Grönros. Harki oli naimisissa Airi Harkin kanssa ja heillä oli kaksi tytärtä. Vuodesta 1958 Harki oli naimisissa Maire Virkkunen-Harkin kanssaKuolleita suomalaisia. Mitä Missä Milloin 1994 s. 148. Otava 1993 ISBN 951-1-12765-9. Heillä oli poika. ==Lähteet== Luokka:Suomalaiset elinkeinoelämän vaikuttajat Luokka:Vuonna 1902 syntyneet Luokka:Vuonna 1979 kuolleet
M/S Translandia

M/S Translandia () oli Eckerö Linen käytössä oleva laiva. Translandia rakennettiin Saksassa, Hampurissa vuonna 1976. Alus liikennöi Helsingin Vuosaaren ja Tallinnan D-terminaalin välillä.Kaubaveod SPA51786b.JPG|M/S Translandia vuonna 2007. == Lähteet == * Eckerö Line ===Viitteet=== Luokka:Autolautat
Baseballin Viron mestaruussarja 2011

Baseballin Viron mestaruudesta kaudella 2011 pelasi neljä joukkuetta. Kiilin Pantterit voitti mestaruuden. Pantterit pelasi kaudella myös Suomen liigassa. ==Runkosarja== joukkue Ot. V H AVG Pa SOX TPK Amig Kiilin Pantterit 6 6 0 1.000 8-7 17-0 8-0 SOX Baseball 6 3 3 .500 5-17 9-12 32-7 Tallinna Pesapalliklubi 6 3 3 .500 3-13 11-14 18-17 Kostivere Amigos 6 0 6 .000 14-16 0-24 15-19 Lisäottelu 2.sijasta: SOX Baseball - Tallinna Pesapalliklubi 11-9 ==Pronssiottelut== Kostivere Amigos – Tallinna Pesapalliklubi 27\. elokuuta TPK Amigos 13-26 28\. elokuuta Amigos TPK 11-14 28\. elokuuta Amigos TPK 11-1 Amigos voitti pronssia otteluvoitoin 2-1 ==Loppuottelut== Kiilin Pantterit – SOX Baseball 10\. syyskuuta Kiili SOX 24-1 10\. syyskuuta SOX Kiili 2-14 Kiilin Pantterit Viron mestari voitoin 2-0 ==Lähteet== * http://www.baseball.ee/uudised.html * http://www.kiilipantrid.ee * http://www.pesapall.com/ * http://pitbulls.pesapall.com/ Luokka:Vuoden 2011 baseball Luokka:Viron baseball
Sverker Sörlin

Sverker Sörlin (s. 1956) on ruotsalainen aatehistorioitsija, tietokirjailija ja ympäristöhistorian professori. Sörlin on kirjoittanut useita teoksia tieteenhistorian, ympäristö- ja metsähistorian, ihmisekologian, Euroopan historian, tiedepolitiikan, innovaatiotutkimuksen ja yliopistohistorian aloilta. Tämän ohella hän on vaikuttanut esseistinä, tieteen popularisoijana, yhteiskunnallisena keskustelijana ja kulttuurikriitikkona. Sörlin tuli professoriksi Uumajan yliopistoon vuonna 1993. Vuodesta 2007 hän on toiminut professorina Kuninkaallisen teknillisen korkeakoulun tieteen ja tekniikan historian osastolla Tukholmassa. ==Aiheesta muualla== * * Luokka:Aatehistorioitsijat Luokka:Ruotsalaiset tietokirjailijat Luokka:Ruotsalaiset tieteilijät Luokka:Ruotsalaiset professorit Luokka:vuonna 1956 syntyneet Luokka:Elävät henkilöt
Herefordin piispa

Herefordin piispa on Englannin kirkon Herefordin hiippakunnan piispa. Viranhaltija Vuodesta Vuoteen Tidhelm n. 930 n. 937 Wulfhelm Herefordilainen n. 937 n. 940 Athulf n. 953 1013 jälkeen Æthelstan n. 1013 1056 Leofgar Herefordilainen 1056 Ealdred 1056 1061 Walter Lorrainelainen 1061 1079 Robert de Losinga 1079 1095 Gerard 1096 1101 Reynelm 1102 1115 Geoffrey de Clive 1115 1121 Richard de Capella 1121 1127 Robert de Bethune 1131 1148 Gilbert Foliot 1148 1161 Robert Melunilainen 1163 1167 Robert Foliot 1174 1186 William de Vere 1186 1198 Giles de Braose 1200 1215 Hugh de Mapenor 1216 1219 Hugh Foliot 1219 1234 Ralph de Maidstone 1234 1239 Thomas de Cantilupe 1275 1282 Richard Swinefield 1282 1317 Adam Orleton 1316 1327 Thomas Charleton 1327 1344 John Trilleck 1344 1361 Lewis de Charleton 1361 1370 William Courtenay 1370 1375 John Gilbert 1375 1389 Thomas Trevenant 1389 1404 Robert Mascall 1404 1417 Edmund Lacey 1417 1420 Thomas Polton 1420 1421 Thomas Spofford 1421 1448 Richard Beauchamp 1448 1450 Reginald Boulers 1450 1453 John Stanberry 1453 1474 Thomas Mylling 1474 1492 Edmund Audley 1492 1502 Adriano Castellesi 1502 1504 Richard Mayew 1504 1516 Charles Booth 1516 1535 Edward Foxe 1535 1538 John Skypp 1539 1552 John Harley 1553 1554 Robert Parfew 1554 1557 Theophilus Feild 1635 1636 George Coke 1636 1646 Nicholas Monck 1660 1661 Herbert Croft 1661 1691 Gilbert Ironside 1691 1701 Humphrey Humphreys 1701 1712 Philip Bisse 1712 1721 Benjamin Hoadly 1721 1723 Henry Egerton 1723 1746 James Beauclerk 1746 1787 John Harley 1787 1788 John Butler 1788 1802 Folliott Cornewall 1802 1808 John Luxmoore 1808 1815 George Huntingford 1815 1832 Thomas Musgrave 1837 1847 Renn Hampden 1847 1868 James Atlay 1868 1894 John Percival 1895 1917 Hensley Henson 1917 1920 Linton Smith 1920 1930 Charles Carre 1930 1941 Richard Parsons 1941 1948 Tom Longworth 1949 1961 Mark Hodson 1961 1973 John Eastaugh 1973 1990 John Oliver 1990 2003 Anthony Priddis 2004 * Luokka:Luettelot piispoista
Salon kaupungintalo

Salon kaupungintalo on Salon kaupungin hallintorakennus, joka sijaitsee aivan keskustassa. NCC toteutti kaupungintalon rakennustyöt. Rakentaminen alkoi maaliskuussa 2010 ja rakennus valmistui elokuun 2011 lopussa. Vuonna 2016 kaupungintalossa todettiin sisäilmaongelmia, jotka johtuivat ensimmäisen kerroksen lattian kosteusongelmista. NCC maksoi kosteusongelmien korjaamisen. ==Lähteet== ==Aiheesta muualla== *Rakennustyön edistyminen Luokka:Suomen kaupungintalot Luokka:Salon rakennukset ja rakennelmat
Orvar Löfgren

thumb|250px|Löfgren luennoimassa Tarton yliopistossa helmikuussa 2013. Orvar Löfgren (s. 1943) on ruotsalainen kansatieteilijä ja kansatieteen emeritusprofessori. Hän toimi eurooppalaisen etnologian professorina Lundin yliopistossa vuosina 1991–2008. Löfgren väitteli tohtoriksi eurooppalaisesta etnologiasta vuonna 1978. Hänen tutkimuskohteenaan on ollut erityisesti arkielämän kulutuksen ja mediankäytön kulttuurinen analyysi. Löfgren on ollut vierailevana professorina Kalifornian yliopistossa Santa Cruzissa vuosina 1983, 1986 ja 1997. Hänet promovoitiin Kööpenhaminan yliopiston kunniatohtoriksi vuonna 2008. Hän on Suomen Tiedeseuran ulkomainen jäsen vuodesta 1995. ==Lähteet== Luokka:Ruotsalaiset etnologit Luokka:Ruotsalaiset professorit Luokka:Vuonna 1943 syntyneet Luokka:Elävät henkilöt
Carl Steenstrup

Carl Steenstrup (1934 Vaasa – 11. marraskuuta 2014 Berliini) oli tanskalainen kääntäjä ja kirjailija. Hän käänsi japanilaista kirjallisuutta tanskaksi. Steenstrup oli Japanin historian professori Münchenin yliopistossa. Hän kirjoitti lukuisia Japani-aiheisia kirjoja. == Kirjoja == * Hôjô Shigetoki (1198-1261) and his Role in the History of Political and Ethical Ideas in Japan (1979) * Of Japan and History (1980) * Shintô (1982) * Japan 1850–1980 (1982) * A History of Law in Japan until 1868 (1996) == Lähteet == Luokka:Tanskalaiset kirjailijat Luokka:Tanskalaiset professorit Luokka:Tanskalaiset kääntäjät Luokka:Japanologit Luokka:Vuonna 1934 syntyneet Luokka:Vuonna 2014 kuolleet
Kääriäisvenhokas

KääriäisvenhokasSuomen perhostutkijain seura , aikaisemmalta nimeltään kääriäisyökkönen, (Earias clorana) on melko pieni, valkovihreä perhoslaji. Vanhassa kirjallisuudessa se tunnetaan viherkehrääjänä. == Koko ja ulkonäkö == Etusiivet ovat vihreät ja ainoastaan etureunastaan leveästi valkeat, joskin vihreän sävy vaihtelee hieman yksilöittäin. Muuta kuviointia etusiivissä ei ole. Takasiivet ovat valkeat, kärkiosastaan yleensä vihertävät. Pää on valkoinen, keskiruumis vihreä ja takaruumis harmahtava. Tuntosarvet ovat ruosteenruskeat. Siipiväli on 19-23 mm.http://www2.nrm.se/en/svenska_fjarilar/e/earias_clorana.htmlhttp://www.ukmoths.org.uk/show.php?id=3309Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 323-325http://www.nhm.uio.no/fakta/zoologi/insekter/norlep/nolidae/clorana.html Kääriäisvenhokkaan voi sekoittaa lähinnä tammikääriäiseen (Tortrix viridana). == Levinneisyys ja lentoaika == Kääriäisvenhokas on enimmäkseen eurooppalainen laji, jonka elinalue ulottuu Pohjois-Afrikasta ja Espanjasta Keski-Euroopan poikki Baltiaan ja edelleen Länsi-Siperiaan. Suomessa levinneisyys rajoittuu etelä- ja lounaisrannikolle, joskin jopa Vaasan korkeudelta tunnetaan vanhoja havaintoja. Perhoset lentävät yhtenä sukupolvena toukokuun lopulta heinäkuun alkuun.Perhoswiki == Elinympäristö ja elintavat == Kääriäisvenhokas on kosteiden ja pensaikkoisten metsänreunojen, soiden, rantojen ja kulttuuriympäristöjen asukki. Se on tyypillisesti laji, jonka tapaa helpommin toukkana kuin aikuisena, eikä sitä yleensä tavata varsinaisen elinympäristön ulkopuolella. Perhoset ovat lennossa muutamien tuntien ajan alkuillasta, etelämpänä usein jo iltapäivällä. Molemmat sukupuolet lentävät valolle, mutta harvakseltaan ja yleensä valolle tulee vain yksittäisiä yksilöitä ja naaraat tulevat koiraita harvemmin. Sen sijaan kääriäisvenhokas tulee mielellään makealle syötille. Saattaa olla, että perhoset syövät kirvojen erittämää mesikastetta kasvien lehdiltä. Naaras munii usean päivän aikana 80-100 munaa, jotka se asettelee lehtien alapinnoille pensaiden latvuksiin. Toukat elävät erakkoina tai parin yksilön ryhminä ja piilottelevat yhteensitomiensa lehtien muodostamassa suojassa. Toukat ovat täysikasvuisia heinä-elokuun taitteessa ja rakentavat vaalean, venemäisen, noin 15 mm pitkän kotelokopan oksan sivuun. Kotelo talvehtii. == Ravintokasvi == Toukka syö eri pajulajien lehtiä. == Lähteet == == Aiheesta muualla == * Suomen Perhoset: Kääriäisvenhokas * toukka * lepidoptera.pl * Moths and Butterflies of Europe and North Africa Luokka:Venhokkaat
Juvenes

Juvenes Oy (aik. Juvenes-Yhtiöt Oy) on suomalainen ravintolayritys, jonka omistaa Tampereen ylioppilaskunta. Yhtiön toimialoina ovat henkilöstö- ja opiskelijaravintolapalvelut, juhlapalvelu ja kioskitoiminta. Aiemmin yhtiö on toiminut myös kirjakauppa- ja kirjapainoalalla. Juvenes Oy työllisti vuonna 2019 noin 270 henkilöä ja sen liikevaihto oli 22,7 miljoonaa euroa. == Lähteet == Luokka:Tamperelaiset yritykset Luokka:Monialayritykset Luokka:Tampereen yliopisto Luokka:Tampereen teknillinen yliopisto
Japanin Grand Prix 2011

Japanin Grand Prix oli Formula 1 -kauden 2011 15. osakilpailu, joka käytiin 9. lokakuuta Suzuka Circuitilla. Sebastian Vettel lähti kilpailuun paalupaikalta, mutta voittoon ajoi Jenson Button, joka teki myös nopeimman kierroksen 1:36.568 (kierros 52). Toiseksi ajoi Fernando Alonso ja kolmanneksi Sebastian Vettel, joka varmisti sijoituksellaan uransa toisen maailmanmestaruuden. Michael Schumacher sai kilpailussa 1500:nnen MM-pisteensä. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1 4 Jenson Button McLaren-Mercedes 53 1.30.53,427 2 25 2 5 Fernando Alonso Ferrari 53 +1,160 5 18 3 1 Sebastian Vettel Red Bull-Renault 53 +2,006 1 15 4 2 Mark Webber Red Bull-Renault 53 +8,071 6 12 5 3 Lewis Hamilton McLaren-Mercedes 53 +24,268 3 10 6 7 Michael Schumacher Mercedes 53 +27,120 8 8 7 6 Felipe Massa Ferrari 53 +28,240 4 6 8 17 Sergio Pérez Sauber-Ferrari 53 +39,377 17 4 9 10 Vitali Petrov Renault 53 +42,607 10 2 10 8 Nico Rosberg Mercedes 53 +44,322 23 1 11 14 Adrian Sutil Force India-Mercedes 53 +54,447 11 12 15 Paul di Resta Force India-Mercedes 53 +1.02,326 12 13 16 Kamui Kobayashi Sauber-Ferrari 53 +1.03,705 7 14 12 Pastor Maldonado Williams-Cosworth 53 +1.04,194 14 15 19 Jaime Alguersuari Toro Rosso-Ferrari 53 +1.06,623 16 16 9 Bruno Senna Renault 53 +1.12,628 9 17 11 Rubens Barrichello Williams-Cosworth 53 +1.14,191 13 18 20 Heikki Kovalainen Lotus-Renault 53 +1.27,824 18 19 21 Jarno Trulli Lotus- Renault 53 +1.36,140 19 20 24 Timo Glock Virgin-Cosworth 51 +2 krs. 21 21 25 Jérôme d'Ambrosio Virgin-Cosworth 51 +2 krs. 20 22 22 Daniel Ricciardo HRT- Cosworth 51 +2 krs. 22 23 23 Vitantonio Liuzzi HRT-Cosworth 50 +3 krs. 24 Kesk. 18 Sébastien Buemi Toro Rosso-Ferrari 11 Pyörä 15 Lähde:Japanin GP 2011 - F1-ruutu Lähde:Japanin GP 2011 - F1-ruutu Lähde:Japanin GP 2011 - F1-ruutu Lähde:Japanin GP 2011 - F1-ruutu Lähde:Japanin GP 2011 - F1-ruutu Lähde:Japanin GP 2011 - F1-ruutu Lähde:Japanin GP 2011 - F1-ruutu Lähde:Japanin GP 2011 - F1-ruutu ==Lähteet== == Aiheesta muualla == Luokka:Japanin Grand Prix Luokka:Formula 1 -kausi 2011
Malossi

Malossi on Armando Malossin vuonna 1930 Bolognassa perustama italialainen moottorinosien valmistaja. Malossi valmistaa sylintereitä, mäntiä, pakoputkia, variaattoreita ja kaasuttimia mopoihin, skoottereihin ja moottoripyöriin. Suomessa Malossia maahantuo Mopo Sport. Sen suurin kilpailija on Italialainen Polini. ==Lähteet== == Aiheesta muualla == *Malossin kotisivu Luokka:Italialaiset teollisuusyritykset
Craig Smith

Craig Smith voi tarkoittaa seuraavia henkilöitä: *Craig Smith, yhdysvaltalainen jääkiekkoilija *Craig Smith, yhdysvaltalainen koripalloilija *Craig Smith, australialainen rugbypelaaja *Craig Smith, skotlantilainen rugbypelaaja
Juutalaisasutus keisarillisessa Japanissa

Ennen toisen maailmansodan alkua ja sen aikana Japaniin ja sen miehittämille alueille Kiinassa asutettiin juutalaisia. Samaan aikaan Euroopassa juutalaisuusvastaisuus kasvoi ja johti lopulta holokaustiin. Huolimatta siitä, että on vain vähän todistusaineistoa siitä, että japanilaiset missään vaiheessa suunnittelivat juutalaisvaltion tai autonomisen juutalaisalueen perustamista, rabbi Marvin Tokayer ja Mary Swartz laativat aiheesta osin fiktiivisen teoksen nimeltä "The Fugu Plan" vuonna 1979. Teoksessa Tokayer ja Swartz nimeävät Fugu-suunnitelmaksi joukon 1930-luvulla kirjoitettuja muistioita, joissa ehdotetaan saksalaisten vainoa pakenevien juutalaisten asuttamista japanilaisille alueille. Ajatuksen kannattajat pitivät suunnitelmaa riskialttiina, mutta arvioivat sen tarjoavan mahdollisia hyötyjä. Suunnitelma nimettiin japanilaisen Takifugu rubripes pallokalan mukaan. Tokayer ja Swartz perustavat väitteensä kapteeni Koreshiga Unuzikan antamiin lausuntoihin. Heidän mukaan suunnitelmaa hahmoteltiin ensimmäisen kerran vuonna 1934 ja lopullisen muodon se sai vuonna 1938. Kolmen vallan sopimuksen allekirjoittaminen vuonna 1941 kuitenkin esti suunnitelman täydellisen toteuttamisen. Jerusalemin heprealainen yliopiston professori Ben-Ami Shillonyn mukaan Tokyaerin ja Swartzin käyttämät väitteet on irrotettu asiayhteydestään ja heidän käyttämänsä käännökset olivat puutteellisia. Shillony kyseenalaistaa sen suunnittelivatko japanilaiset missään vaiheessa juutalaisvaltion tai autonomisen alueen perustamista. Luokka:Japanin keisarikunta Luokka:Juutalaisten diaspora
Kolari (kylä)

thumb|250px|right|Kolarin kirkko syyskuussa 2007. Kolari eli Kolarin kirkonkylä eli Jokijalka on Kolarin kunnan kuntakeskus ja suurin taajama. Se sijaitsee valtatien 21 ja seututien 943 risteyskohdassa Muonionjoen varrella lähellä Ruotsin valtakunnanrajaa. Kuntakeskuksessa sijaitsevat muun muassa vuonna 1965 valmistunut Kolarin kirkko, kunnantalo ja kirjasto. Vuoden 2021 lopussa taajaman väkiluku oli 1 070 ja pinta-ala 3,63 neliökilometriä. Suomen pohjoisin käytössä oleva rautatieasema sijaitsee Kolarissa. ==Lähteet== Luokka:Kolarin kylät Luokka:Suomen kirkonkylät Luokka:Suomen kuntakeskukset Luokka:Kolarin taajamat
Kolarin kunnantalo

Kolarin kunnantalo on Kolarin kunnan kunnantalo, joka sijaitsee Kolarin kylässä. Talon huipulla olevat liekit kuvastavat kunnan vaakunaa. Kunnantalon vieressä on kunnankirjasto, poliisi ja Kela. Kunnantalossa on myös kahvilaravintola Lounastupa. Kunnantalo Luokka:Suomen kunnantalot
Eldar Šengelaia

Eldar Šengelaia (, ; s. 26. tammikuuta 1933 Tbilisi) on georgialainen elokuvaohjaaja. Eldar Šengelaia syntyi elokuvaohjaaja Nikoloz Šengelaian ja näyttelijä Nato Vakhnadzen perheeseen. Hän valmistui vuonna 1958 Neuvostoliiton elokuvainstituutin ohjaajalinjalta, jossa hän opiskeli Sergei Jutkevitšin johdolla. Šengelaia työskenteli aluksi Mosfilmilla, jossa hän ohjasi yhdessä Aleksei Saharovin kanssa satuelokuvat Legenda o ledjanom serdtse (”Taru jääsydämestä”, 1958) ja Snežnaja skazka (”Lumisatu”, 1960). Vuodesta 1960 lähtien Šengelaia työskenteli Georgian elokuvastudion ohjaajana. Tamaz Meliavan kanssa ohjattu Tetri karavani (”Valkoinen karavaani”, 1964) kuvaa runollisesti Georgian maaseudun elämää. Vuonna 1965 Šengelaia ohjasi novellin Mikela Davit Kldiašvilin teosten pohjalta käsikirjoittamaansa elokuvaan Ts’arsulis purtslebi (”Menneisyyden sivuja”). Vuonna 1969 valmistunut Aratšveulebrivi gamopena (”Epätavallinen näyttely”) on Šengelaialle tyypillinen tragikomedia kuvanveistäjästä, joka on tuhlannut parhaat vuotensa hautamuistomerkkien suunnitteluun. ”Iloiset hupsut” (Šerek’ilebi, 1974) sisältää farssin aineksia, kun taas Kldiašvilin teokseen perustuva ”Samanišvilin äitipuoli” (Samanišvilis dedinatsvali, 1978) kuvaa surumielisen humoristisesti 1800-luvun georgialaista köyhää aatelistoa. Vuonna 1984 valmistunut ”Siniset vuoret” (Tsisperi mtebi, anu daujerebeli ambavi) ennakoi perestroikan ajan yhteiskuntakritiikkiä. ”Siniset vuoret” sai Neuvostoliiton valtionpalkinnon vuonna 1985 ja vuonna 1988 Šengelaialle myönnettiin Neuvostoliiton kansantaiteilijan arvonimi. Šengelaia oli NKP:n jäsen vuodesta 1965. 1980-luvun lopussa ohjaaja liittyi Georgian itsenäisyysliikkeeseen ja vuodesta 1990 lähtien hän on toiminut maansa parlamentin jäsenenä. Vuonna 1993 valmistunut georgialais-saksalainen absurdi komedia Eksp'res-inpormatsia jäi lähes kokonaan vaille kaupallista levitystä. ==Ohjaustyöt== * Legenda o ledjanom serdtse (”Taru jääsydämestä”, Aleksei Saharovin kanssa, 1958) * Snežnaja skazka (”Lumisatu”, Aleksei Saharovin kanssa, 1960) * Tetri karavani (”Valkoinen karavaani”, Tamaz Meliavan kanssa, 1964; Yleisliittolaisen elokuvafestivaalin ja Georgian SNT:n nuorisoliiton palkinnot) * Mikela (novelli elokuvassa Ts’arsulis purtslebi ”Menneisyyden sivuja”, 1965) * Aratšveulebrivi gamopena (”Epätavallinen näyttely”, 1969) * ”Iloiset hupsut” (Šerek’ilebi, 1974) * ”Samanišvilin äitipuoli” (Samanišvilis dedinatsvali, 1978; Yleisliittolaisen elokuvafestivaalin pääpalkinto) * ”Siniset vuoret” (Tsisperi mtebi, anu daujerebeli ambavi, 1984; Yleisliittolaisen elokuvafestivaalin pääpalkinto, Neuvostoliiton valtionpalkinto) * Eksp'res-inpormatsia (Georgia–Saksa, 1993) * Dog Rose (1996) ==Lähteet== Luokka:Georgialaiset elokuvaohjaajat Luokka:Neuvostoliittolaiset elokuvaohjaajat Luokka:Vuonna 1933 syntyneet Luokka:Elävät henkilöt
Ávži

Ávži (, suomeksi joskus myös Autsi) on kylä Norjan Koutokeinossa Finnmarkin läänissä. Ávžin asukasluku on noin 80 asukasta. Ávžiin johtaa Koutokeinon keskustasta tie nimeltä Ávžžiluodda. Ávži on noin 10 kilometrin etäisyydellä keskustasta. Luokka:Koutokeinon kylät
Kolarinsaaren silta

Kolarinsaaren silta on silta Kolarin kylässä Kolarin kunnassa Suomessa. Se yhdistää Kolarin kylän ja Kolarinsaaren. Silta ylittää saaren itäpuolisen Muonionjoen haaran. Silta korvasi paikalla aikaisemmin olleen lossin. Silta valmistui 1980-luvun alussa. == Lähteet == Luokka:Suomen tieliikennesillat Luokka:Kolarin rakennukset ja rakennelmat Luokka:Kolarin liikenne
Vapaa kirjoittaminen

Vapaa kirjoittaminen on kirjoitustekniikka, jossa tekijä kirjoittaa jatkuvasti kiinnittämättä huomiota oikeinkirjoitukseen, kielioppiin tai aiheeseen. Vapaan kirjoittamisen tuloksena syntyy usein raakamateriaalia, joka ei ole käyttökelpoista, mutta joka auttaa kirjoittajia pääsemään yli itsekriittisyydestä. Vapaata kirjoittamista käyttävät pääasiassa kirjoitustaidon opettajat ja kaunokirjailijat. Tekniikan avulla voidaan myös koota alustavia ajatuksia ja ideoita kirjoituksen aiheesta. Toisin kuin aivoriihi-menetelmää käytettäessä, jolloin ideat listataan, vapaassa kirjoittamisessa kirjoitetaan lauseita, jotka muodostavat kappaleita, mistä tahansa mieleen tulevasta aiheesta. luokka:Kirjoittaminen
Mikheil Gelovani

Mikheil Gelovani (, , 6. tammikuuta 1893 Kutaisin läänin Lasurian kylä – 21. joulukuuta 1956 Moskova) oli georgialaissyntyinen neuvostoliittolainen näyttelijä ja ohjaaja, joka tuli tunnetuksi Stalinin elokuvaroolien esittäjänä. Mikheil Gelovani esiintyi vuodesta 1913 lähtien Tbilisin, Kutaisin ja Bakun teattereissa. Vuosina 1919–1920 hän opiskeli tbilisiläisessä teatteristudiossa. Vuodesta 1924 lähtien hän näytteli georgialaisissa elokuvissa ja ohjasi myöhemmin itsekin muutamia filmejä. Vuosina 1936–1939 hän työskenteli Rustavelille nimetyssä Georgian draamateatterissa ja vuosina 1942–1948 Moskovan taiteellisessa teatterissa. 1930-luvun lopulla Gelovani alkoi yhtenä ensimmäisistä näyttelijöistä esittää Stalinin roolia teatterissa ja elokuvissa. Hän näytteli Stalinia yhteensä 15 elokuvassa. > »Esittäessään I.V. Stalinia tämän toiminnan eri vaiheissa, Gelovani ei tyydy > pelkän näköisyyden tavoittamiseen. Hän pyrkii välittämään johtajan > viisauden, hänen erottamattoman yhteytensä kansaan, suuruuden ja > yksinkertaisuuden, teräksisen vallankumouksellisen tahdon, poikkeuksellisen > viehätysvoiman ja inhimillisyyden. Erityisen hyvin tämä on onnistunut > elokuvissa ”Vala” ja ”Berliini kukistuu”.» Gelovani palkittiin näyttelijäsuorituksistaan neljällä Stalinin palkinnolla sekä Työn punaisen lipun kunniamerkillä. Vuonna 1950 hän sai Neuvostoliiton kansantaiteilijan arvonimen. ==Lähteet== Luokka:Georgialaiset näyttelijät Luokka:Georgialaiset elokuvaohjaajat Luokka:Neuvostoliittolaiset näyttelijät Luokka:Neuvostoliittolaiset elokuvaohjaajat Luokka:Vuonna 1893 syntyneet Luokka:Vuonna 1956 kuolleet
Budō kesäolympialaisissa 1964

Budō järjestettiin näytöslajina vuoden 1964 kesäolympialaisissa 15. lokakuuta Nippon Budōkan Hallissa, Tokiossa, Japanissa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Budōlajeista mukana olivat kendō (miekkailu), kyūdō (jousiammunta) ja sumō (paini). ==Lähteet== Luokka:Kesäolympialaiset 1964 Luokka:Budōlajit
Marattiaceae

Marattiaceae on trooppinen saniaisheimo, joka muodostaa lahkon Marattiales ja luokan Marattiopsida. Heimolla on hyvin pitkä evoluutiohistoria ja varhaisimmat sen fossiilit ovat kivihiilikaudelta. Nykyisiä lajeja Marattiaceae-heimossa on noin 130 tai noin 150. Levinneisyydeltään heimon lajit ovat pantrooppisia, ja lajirunsaus painottuu Oseaniaan. == Tuntomerkit == Heimon lajit kasvavat usein huomattavan suurikokoisiksi. Kaikissa kasvinosissa on limatiehyitä. Juuret ovat kookkaita ja meheviä. Mehevät juurakot (ritsomit) ovat lyhyet ja pystyt tai matavat ja pitkänomaiset, joskus pallomaiset. Lehtien liittymäkohdissa on meheviä tai paperimaisia korvakemaisia ulokkeita. Samoissa kohdissa on myös usein jälkisilmuja, joista voi kasvaa uusia yksilöitä. Lehdet ovat tavallisesti kookkaita, meheviä tai nahkeita. Tavallisesti ne ovat useaan kertaan pari- tai sormilehdykkäisiä, harvoin ehyitä. Ruodissa on pulvinukset eli turvonneet nivelet ja korkkihuokosia (lentisellejä). Lehtilapa ja juurakot ovat kilpikarvojen peittämiä. Itiöpesäkkeet ovat vaihtelevissa määrin kasvaneet yhteen pyöreiksi tai pitkänomaisiksi synangioiksi. Ne avautuvat raoilla tai huokosilla, ja sisältävät 1000–7000 itiötä. Itiöt ovat muodoltaan tavallisesti kaksikylkisiä tai soikeamaisia, ja niissä on yksi ituaukko. Suvullinen sukupolvi eli gametofyytti kasvaa maan pinnalla, ja on muodoltaan herttamainen, kookas ja lehtivihreällinen. == Evoluutio == Ylähiilikaudelta tunnetaan fossiileja, joiden varren anatomia eli sisärakenne ja synangiot ovat selvästi Marattiaceae-heimolle tyypillisiä. Ryhmä on siten yksi vanhimmista vielä elossa olevista maakasviryhmistä. Nykyään eläviä sukuja tunnetaan varmuudella trias- ja jurakautisista kerrostumista, joiden syntyaikaan heimo oli levinnyt laajalti pohjoisella pallonpuoliskolla. Nykyään levinneisyyskeskukset sijoittuvat yhtäältä Pohjois-Andeille, toisaalta Etelä-Kiinaan. Mikään nykyisistä kasviryhmistä ei ole Marattiales-lahkon ja sen ainoan heimon läheinen sukulainen. == Suvut == Uudemman systematiikan mukaan heimo jakautuu kahteen alaheimoon, kuuteen sukuun ja käsittää noin 135 lajia: * Alaheimo Danaeoideae ** Danaea (n. 55 lajia) * Alaheimo Marattioideae ** pirskosaniaiset Angiopteris (n. 30 lajia) ** Christensenia (1 laji: Christensenia aesculifolia) ** Eupodium (3 lajia) ** Marattia (n. 10 lajia) ** jyväsiivet Ptisana (n. 35 lajia) Aiemmin tutkimuksen ”A classification for extant ferns” (2006) mukaan Marattiaceae-heimoon kuului neljä sukua. Muissa lähteissä sukuja on mahdollisesti esitetty enemmän. * Angiopteris * Christensenia * Danaea * Marattia == Käyttö == Etelä-Aasiassa käytetään toisinaan ravinnoksi eräiden pirskosaniaisten (Angiopteris) lajien tärkkelyspitoisia juurakoita, Polynesiassa niillä maustetaan riisiä ja Intiassa niistä valmistetaan päihdyttävää juomaa. Havaijilla ja Uudessa- Seelannissa eräitä heimon lajeja on käytetty ja viljeltykin ravinnoksi. == Lähteet == * Smith, A. R. et al 2006: A classification for extant ferns. Taxon 55(3): 705–731. pdf * The Plant List: Marattiaceae === Viitteet === == Aiheesta muualla == * Suomen Lajitietokeskus: Marattiaceae * Luokka:Kasviheimot
Maasi

Maasi (, ) on kylä Norjan Koutokeinossa Finnmarkin läänissä. Maasi on Koutokeinon suurin asutuskeskus heti Koutokeinon keskustaajaman jälkeen. Maasin asukasluku on noin 350 asukasta, joista 98 prosenttia on saamelaisia. Kylässä on kirkko sekä koulu. == Katso myös == * Maasin luonnonpuisto * Arvi Järventaus: Satu-Ruijan maa. Helsinki 1920. ==Lähteet== == Aiheesta muualla == Luokka:Koutokeinon kylät
Vaporisaattori

Vaporisaattori eli höyrystin on muun muassa hampun höyrystämiseen tarkoitettu laite. Markkinoilla on suuri määrä erilaisia vaporisaattoreita, kenties tunnetuimmat ovat saksalainen Volcano Vaporizer ja kotimainen Venus Vaporisaattori.Kannabisuutiset 9.10.2011 How Rich People Smoke Pot Höyrystintä käytettäessä kukinto lämmitetään 180–200 asteen lämpötilaan, jossa vaikuttavat aineet höyrystyvät, mutta kasviaines ei vielä syty palamaan. NORML-MAPSin tutkimuksessa Volcano Vaporizer -vaporisaattorimallin höyry sisälsi 95 % tetrahydrokannabinolia (THC), hieman kannabinolia (CBN) ja loput noin 5 % muita yhdisteitä. Itsetehtyjä höyrystimiä käytettäessä kannabis usein kuumenee hiiltymislämpötilaan asti, jolloin muodostuu myös tervaa. ==Lähteet== Luokka:Kannabiksen polttaminen Luokka:Seulonnan keskeiset artikkelit
Antônio Possamai

Antônio Possamai (5. huhtikuuta 1929 – 27. lokakuuta 2018) oli brasilialainen roomalaiskatolinen piispa. Hänet vihittiin salesiaanien papiksi 8. joulukuuta 1957 ja nimitettiin Ji-Paranán hiippakunnan piispaksi 4. maaliskuuta 1983. Piispaksi vihkiminen seurasi 15. toukokuuta. Pääkonsekraattorina toimi Gregório Warmeling, jota avustivat Bonifácio Piccinini ja Tito Buss.Catholic- Hierarchy.org: Bishop Antônio Possamai, S.D.B. Possamai jäi eläkkeelle 78-vuotiaana 11. huhtikuuta 2007. == Lähteet == Luokka:Brasilialaiset papit Luokka:Katoliset piispat Luokka:Vuonna 1929 syntyneet Luokka:Vuonna 2018 kuolleet
Tito Buss

Tito Buss (1. syyskuuta 1925 – 30. huhtikuuta 2013) oli brasilialainen roomalaiskatolinen piispa. Hänet vihittiin papiksi 8. joulukuuta 1951 ja nimitettiin Rio do Sulin hiippakunnan piispaksi 12. maaliskuuta 1969. Piispaksi vihkiminen seurasi 3. elokuuta. Pääkonsekraattorina toimi Alfonso Niehues, jota avustivat Gregório Warmeling ja Wilson Laus Schmidt.Catholic- Hierarchy.org: Bishop Tito Buss Buss jäi eläkkeelle 30. elokuuta 2000. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2013 kuolleet
Józef Michalik

thumb|right|Józef Michalik Józef Michalik (s. 20. huhtikuuta 1941) on puolalainen roomalaiskatolinen arkkipiispa. Hänet vihki papiksi Łomżan hiippakuntaan Czeslaw Falkowski 23. toukokuuta 1964, ja hänet nimitettiin Gorzówin hiippakunnan piispaksi 1. lokakuuta 1986. Piispaksi vihkiminen seurasi 16. lokakuuta. Pääkonsekraattorina toimi paavi Johannes Paavali II, jota avustivat Eduardo Francisco Pironio ja Henryk Roman Gulbinowicz.Catholic- Hierarchy.org: Archbishop Józef Michalik Michalik sai 17. huhtikuuta 1993 nimityksen Przemyślin arkkipiispaksi. Hän esiintyy usein Puolan katolilaisella Radio Maria -radiokanavalla sekä Friday-aikakauslehdessä. Syksyllä 2013 Michalik herätti kohua katolista kirkkoa ravistelevassa pedofiliaskandaalissa. "Epävakaista oloista tulevat lapset hakevat hellyyttä, he voivat harhautua ja saavat sitten aikuisen osapuolen osalliseksi tekoon", Michalik sanoi.http://www.iltalehti.fi/ulkomaat/2013102517647887_ul.shtml == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1941 syntyneet Luokka:Elävät henkilöt
Rautanaamio

Rautanaamio eli RautanaamariRautanaamio, Tietosanakirja, osa 7. Tietosanakirja-Osakeyhtiö 1915 ( ’mies rautaisessa naamiossa’, syntymäaika tuntematon, kuoli 19. marraskuuta 1703) oli Ranskan eri vankiloissa Ludvig XIV:n valtakaudella pidetty vanki, jonka henkilöllisyys on sitovasti ratkaisematta. Rautanaamion arvoitusta ovat käsitelleet useat kirjailijat ja tutkijat. Aiheesta on tehty useita elokuvia. Rautanaamio teljettiin aluksi Pignerolen linnoitukseen. Tuolloin hänestä käytettiin nimeä Eustache Dauger. Bastiljiin hänet siirrettiin vuonna 1698. Naamioidun vangin arvoitus kiehtoi kirjailijoita ja oppineita. Alexandre Dumas vanhempi on tunnetuimpia Rautanaamiota käsitelleitä kirjailijoita. Hän kirjoitti aiheesta romaanissa Bragelonnen varakreivi eli muskettisoturien viimeiset urotyöt. Rautanaamion on epäilty olleen esimerkiksi Ludvig XIV:n tuntematon kaksoisveli, jolloin syy vangitsemiseen olisi ollut yksiselitteisen kruununperimyksen turvaaminen.Singh 1999, s. 92. Simon Singh tarkastelee Rautanaamion arvoitusta kryptografian näkökulmasta. Vuonna 1890 löydettiin Ludvig XIV:n hallinnon salakirjoitettuja kirjeitä, joiden koodin - "Suuren salakirjoituksen" - Ranskan armeijan salakirjoitusasiantuntija Étienne Bazeries kykeni selvittämään. Eräs kirjeistä oli Ludvig XIV:n sotaministerin François Michel Louvois'n selonteko kenraali Vivien de Boulonden rikoksista Cuneon taistelussa yhdeksänvuotisen sodan aikana ja hänen vangitsemisestaan Pignerolen linnoitukseen. Eräs kirjeen yksityiskohta käsittelee vangin kasvojen peittämistä ulkoilun aikana rautaisella naamiolla.Singh 1999, s. 92–93. Rautanaamio kuoli Bastiljissa 1703. Kasvot oli aina peitetty mustalla naamarilla. Muutama samanaikainen kertomus väittää hänen olleen ulkomainen aatelismies, joka olisi ollut Ludvig XlV:n oikea isä. Toiset ovat pitäneet häntä kuninkaan vanhempana tai kaksoisveljenä taikka hänen aviottomana poikanaan. Useat ovat arvelleet, että hän oli Mantovan herttuan ministeri Mattioli, joka 1678 oli luvannut hankkia muutaman linnan ranskalaisten haltuun, mutta rikkonut lupauksensa. ==Lähteet== * ===Viitteet=== == Aiheesta muualla == * Armas J. Pulla : Kuka oli rautanaamio?, Helsingin Sanomat, 26.08.1934, nro 228, s. 27, Kansalliskirjaston digitaaliset aineistot Luokka:Kansanperinne Luokka:Tunnistamattomat henkilöt Luokka:Syntymävuosi tuntematon Luokka:Vuonna 1703 kuolleet
Gregório Warmeling

Gregório Warmeling (17. huhtikuuta 1918 – 3. tammikuuta 1997) oli brasilialainen roomalaiskatolinen piispa. Hänet vihittiin papiksi 5. syyskuuta 1943 ja nimitettiin Joinvillen hiippakunnan piispaksi 3. huhtikuuta 1957. Piispaksi vihkiminen seurasi 29. kesäkuuta. Pääkonsekraattorina toimi Joaquim Domingues de Oliveira, jota avustivat Anselmo Pietrulla ja Inácio Krause.Catholic-Hierarchy.org: Bishop Gregório Warmeling Warmeling osallistui Vatikaanin toiseen kirkolliskokoukseen. Hän erosi tehtävistään piispana 9. maaliskuuta 1994. == Lähteet == Luokka:Brasilialaiset papit Luokka:Katoliset piispat Luokka:Vuonna 1918 syntyneet Luokka:Vuonna 1997 kuolleet
Hilário Moser

Hilário Moser (s. 2. joulukuuta 1931) on brasilialainen roomalaiskatolinen piispa. Hänet vihittiin salesiaanien papiksi 15. elokuuta 1958 ja nimitettiin Olinda e Recifen arkkihiippakunnan vihkipiispaksi sekä Casae Calanaen titulaaripiispaksi 17. elokuuta 1988. Piispaksi vihkiminen seurasi 20. marraskuuta. Pääkonsekraattorina toimi Carlo Furno, jota avustivat José Cardoso Sobrinho ja Luciano Pedro Mendes de Almeida.Catholic-Hierarchy.org: Bishop Hilário Moser, S.D.B. 27\. toukokuuta 1992 Moser sai nimityksen Tubarãon hiippakunnan piispaksi, jonka tehtävistä hän erosi 15. kesäkuuta 2004. == Lähteet == Luokka:Brasilialaiset papit Luokka:Katoliset piispat Luokka:Vuonna 1931 syntyneet Luokka:Elävät henkilöt
Waldemar Björkstén

Waldemar Björkstén (12. elokuuta 1873 Viipuri – 31. toukokuuta 1933 Viipuri) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä. Björkstén kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912. == Lähteet == * Waldemar Björkstén Biography and Olympic Results Olympics at Sports-Reference.com Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1873 syntyneet Luokka:Vuonna 1933 kuolleet
Terry Branstad

Terry Edward Branstad (s. 17. marraskuuta 1946) on yhdysvaltalainen republikaanipoliitikko, joka toimi Iowan osavaltion kuvernöörinä vuosina 2011–2017 ja sitä ennen myös vuosina 1983–1999. Heinäkuusta 2017 hän on toiminut Yhdysvaltain Kiinan-suurlähettiläänä. Branstad valittiin kuvernööriksi ensimmäisen kerran 35-vuotiaana vuonna 1982. Sitä ennen hän oli palvellut edellisen kuvernöörin Robert Rayn varakuvernöörinä. Branstad on Iowan sekä nuorin että pisimpään virassaan ollut kuvernööri. Neljän kauden jälkeen hän ei enää hakenut jatkoa. Vuosina 2003–2009 hän toimi Des Moinesin yliopiston rehtorina. == Lähteet == == Aiheesta muualla == Luokka:Iowan kuvernöörit Luokka:Yhdysvaltain suurlähettiläät Luokka:Yhdysvaltain osavaltioiden varakuvernöörit Luokka:Vuonna 1946 syntyneet Luokka:Elävät henkilöt
Mario Zenari

Mario Zenari (s. 5. tammikuuta 1946) on italialainen roomalaiskatolinen arkkipiispa. Hänet vihki papiksi Veronan hiippakuntaan Giuseppe Carraro 5. heinäkuuta 1970. Hänet nimitettiin Iulium Carnicumin titulaariarkkipiispaksi ja apostoliseksi nuntiukseksi Norsunluurannikolle sekä Nigeriin 12. heinäkuuta ja Burkina Fasoon 24. heinäkuuta 1999. Piispaksi vihkiminen suoritettiin 25. syyskuuta 1999; pääkonsekraattorina toimi Angelo Sodano, jota avustivat Flavio Roberto Carraro ja Marcello Zago.Catholic-Hierarchy.org: Archbishop Mario Zenari 10\. toukokuuta 2004 Zenari sai nimityksen apostoliseksi nuntiukseksi Sri Lankaan ja 30. joulukuuta 2008 Syyriaan. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1946 syntyneet Luokka:Elävät henkilöt
Jacob Björnström

Jacob Carl Gustaf Herman Björnström (14. joulukuuta 1881 Uuras – 17. heinäkuuta 1935 Inari) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä. Björnström kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912. == Lähteet == * Jacob Björnström Biography and Olympic Results Olympics at Sports-Reference.com Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1881 syntyneet Luokka:Vuonna 1935 kuolleet
Bror Brenner

Bror Benedictus Bernhard Brenner (17. heinäkuuta 1855 Viipuri – 17. huhtikuuta 1923 Viipuri) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä. Brenner kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912. == Lähteet == * Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1855 syntyneet Luokka:Vuonna 1923 kuolleet
Anuar Battisti

Anuar Battisti (s. 19. helmikuuta 1953) on brasilialainen roomalaiskatolinen arkkipiispa. Hänet vihki papiksi Toledon hiippakuntaan Geraldo Majella Agnelo 8. joulukuuta 1980. Hänet nimitettiin Toledon piispaksi 15. huhtikuuta 1998, ja piispaksi vihkiminen seurasi 20. kesäkuuta. Pääkonsekraattorina toimi Geraldo Majella Agnelo, jota avustivat Lúcio Ignácio Baumgaertner ja Armando Círio.Catholic-Hierarchy.org: Archbishop Anuar Battisti 29\. syyskuuta 2004 Battisti sai nimityksen Maringán arkkipiispaksi, jonka virkaan hänet asetettiin 24. marraskuuta. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1953 syntyneet Luokka:Elävät henkilöt
José Haring

José Haring (20. joulukuuta 1940 – 24. joulukuuta 2023) oli brasilialainen roomalaiskatolinen piispa. Hänet vihittiin fransiskaanien papiksi 22. heinäkuuta 1967 ja nimitettiin Limoeiro do Norten hiippakunnan piispaksi 19. tammikuuta 2000. Piispaksi vihkiminen seurasi 20. maaliskuuta. Pääkonsekraattorina toimi José Palmeira Lessa, jota avustivat Martinho Lammers ja João Maria Messi. Hän jäi eläkkeelle toukokuussa 2017.Catholic- Hierarchy.org: Bishop José Haring, O.F.M. == Lähteet == Luokka:Brasilialaiset papit Luokka:Katoliset piispat Luokka:Vuonna 1940 syntyneet Luokka:Vuonna 2023 kuolleet
Allan Franck

Allan Gunthard Franck (17. syyskuuta 1888 Viipuri – 28. toukokuuta 1963 Emäsalo, Porvoon mlk) oli suomalainen kilpapurjehtija ja olympiamitalisti. Franck kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912. == Lähteet == * Allan Franck Biography and Olympic Results Olympics at Sports-Reference.com Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1888 syntyneet Luokka:Vuonna 1963 kuolleet
Songwriters Hall of Fame

Songwriters Hall of Fame (suom. lauluntekijöiden kunniagalleria) on populaarimusiikin menestyneiden lauluntekijöiden kokoelma, jonka perusti sanoittaja Johnny Mercer kahden newyorkilaisen musiikkijulkaisijan kanssa vuonna 1969. Sen toimintaa ohjaa National Academy of Popular Music -järjestö, jonka valintakomitea valitsee joka vuosi kokoelmaan liitettävät lauluntekijät ja järjestää New Yorkissa palkintotilaisuuden ja siihen liittyvän illallisen. Pitkään virtuaalimuseona toiminut galleria asetettiin ensimmäistä kertaa fyysisesti näytteille vuonna 2010, jolloin se sijoitettiin Los Angelesin Grammy-museon yhteyteen. == Katso myös == * Luettelo Songwriters Hall of Fameen valituista lauluntekijöistä == Lähteet == == Aiheesta muualla == * Songwriters Hall of Famen viralliset sivut
Emil Lindh

Emil Alexander "Nisse" Lindh (15. huhtikuuta 1867 Helsinki – 3. syyskuuta 1937 Helsinki) oli suomalainen näyttelijä, kilpapurjehtija ja olympiamitalisti. Purjehduksesa Lindh edusti seuratasolla Nyländska Jaktklubbenia. Lindh kuului suomalaisen "Lucky Girl" -veneen miehistöön sen voittaessa 8mR-luokan olympiapronssia Tukholmasta 1912. Hänen pojistaan Tor-Kristian Lindh kilpaili purjehduksessa Melbournen kesäolympialaisissa 1956 ja myös Nils Lindh ja Per Lindh kilpailivat purjehduksessa. Nils oli lisäksi nyrkkeilyn Suomen-mestari. Emil Lindh oli 50 vuoden ajan näyttelijänä Ruotsalaisessa teatterissa ja hän kuului aikoinaan kolmeen otteeseen myös teatterinjohtaja August Fredrik Arppen oopperaseurueeseen. Hänen tunnettuihin näytelmärooleihinsa kuuluivat muun muassa "Siltalan pehtoorin" kamreeri Svennberg, "Setä Bräsig", "Swedenhjelmien" Eriksson ja "Suuren maailmanteatterin" talonpoika. Lindh oli mukana Ruotsalaisen teatterin eläkekassan hallinnossa. Hän oli naimisissa näyttelijä Agnes Lindhin kanssa.Näyttelijä Emil Lindh kuollut, Helsingin Sanomat, 04.09.1937, nro 237, s. 3, Kansalliskirjaston digitaaliset aineistot Emil Lindh näytteli kahdeksassa elokuvassa vuosina 1923–1932. == Filmografia == Vuosi Elokuva Rooli 1923 Rautakylän vanha parooni Tuomas, rouva Hjelmin kuski 1924 Suursalon häät Tuomari 1924 Polyteekkarifilmi Zeus, jumalten hallitsija 1924 Myrskyluodon kalastaja Yrjö Boman, luotsivanhin 1926 Murtovarkaus Peltola, talon isäntä 1928 Tukkijoella Talollinen J. Pietola 1930 Kahden tanssin välillä Yli-Iimin isäntä 1932 Olenko minä tullut haaremiin Rovasti Aabraham Hallavuo == Lähteet == * Emil Lindh Biography and Olympic Results Olympics at Sports-Reference.com * * === Viitteet === Luokka:Suomalaiset kilpapurjehtijat Luokka:Suomalaiset olympiamitalistit Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1867 syntyneet Luokka:Vuonna 1937 kuolleet
Jääpallon SM-sarjakausi 1988–1989

Jääpallon Suomen mestaruus kaudella 1988–1989 ratkaistiin kaksinkertaisen sarjan päätteeksi pelatuilla play off -otteluilla. Helsinkiläinen Botnia voitti ensimmäisen mestaruutensa. Loppuottelu Oulun Luistinseuraa vastaan oli yksi kaikkien aikojen jännittävimmistä. Kallion kentällä pelattu ottelu ratkesi vasta kolmannella jatkoajalla Botnian 5-4 voittoon. == Mestaruussarja == === Sarjataulukko === Joukkue O V T H Maalit P Helsingin IFK 18 14 0 4 118–61 28 Botnia-69 18 11 2 5 83–54 24 Porvoon Akilles 18 11 0 7 83–64 22 Oulun Luistinseura 18 11 0 7 91–77 22 Lappeenrannan Veiterä 18 10 0 8 84–70 20 Warkauden Pallo -35 18 9 1 8 75–68 19 Oulun Palloseura 18 9 1 8 66–76 19 Veitsiluodon Vastus 18 8 1 9 76–68 17 Jyväskylän Seudun Palloseura 18 3 1 14 52–79 7 Rovaniemen Palloseura 18 1 2 15 34–133 4 RoPS putosi sarjasta suoraan. Sarjaan nousi Porin Narukerä. JPS säilytti sarjapaikkansa ilman karsintaa, sillä SaFa ja KemPa luopuivat karsinnoista. ===Runkosarjan parhaat maalintekijät=== Sija Pelaaja Joukkue Maalit 1\. Marko Kilpeläinen OPS 30 2\. Samuli Niskanen OLS 29 2\. Heikki Raitavuo HIFK 29 4\. Veikko Niemikorpi HIFK 27 5\. Leo Segerman Veiterä 26 == Välierät == Välierät pelattiin kaksiosaisina ja ne aloitettiin runkosarjassa huonommin sijoittuneen kotikentällä. Joukkue 1 Tulos Joukkue 2 Ottelu 1 Ottelu 2 Oulun Luistinseura 13–4 Helsingin IFK 7–4 (4–1) 6–0 (0–0) Porvoon Akilles 1–20 Botnia-69 1–6 (0–1) 0–14 (0–8) == Loppuottelu == 12.3.1989 Helsinki Joukkue 1 Tulos Joukkue 2 Botnia-69 5–4 ja. 4–4 (0–3) Oulun Luistinseura Ottelussa tarvittiin kolme jatkoaikaa. ==Lopulliset sijoitukset== Sija Joukkue 1\. Botnia-69 2\. Oulun Luistinseura 3\. Helsingin IFK 4\. Porvoon Akilles == Suomen mestarit == Botnia-69: Tapio Tarvainen, Timo Niemi; Ari Kukkonen, Jari Hattunen, Mika Halonen, Kaj Peltonen; Martti Tervo, Pekka Kurki, Esko Korhonen, Jukka Korhonen, Jukka Vauhkonen, Petri Manninen, Petri Laakso, Jaakko Hyttinen; Iiro Järvitalo, Janne Hölttö, Juha Snellman, Jukka Salmivaara, Ari Hirvonen, Jarmo Kehusmaa, Petteri Pitkänen. Valmentaja: Antti Parviainen. == Lähteet == * Siukonen-Ahola: Urheilu Jätti 1990, Sportti Kustannus Oy (ISBN 951-8920-10-9) Luokka:Jääpallon SM-sarja Luokka:Vuoden 1988 jääpallo Luokka:Vuoden 1989 jääpallo
Erik Lindh (kilpapurjehtija)

Erik Aleksander Lindh (1. toukokuuta 1865 Hämeenkoski – 1. joulukuuta 1914 Juva) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä. Lindh kuului suomalaisen Nina-veneen miehistöön sen voittaessa 10mR-luokan olympiahopeaa Tukholmasta 1912. == Lähteet == * Erik Lindh Biography and Olympic Results Olympics at Sports- Reference.com Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1865 syntyneet Luokka:Vuonna 1914 kuolleet
David Bradley (yhdysvaltalainen näyttelijä)

David Bradley on yhdysvaltalainen elokuvanäyttelijä, joka tunnetaan parhaiten elokuvasarjasta American Ninja, jossa hän näytteli kolmessa osassa. Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Newmarket

Newmarket tarkoittaa seuraavia asioita: == Maantieteellisiä kohteita == * Newmarket, kaupunki Ontariossa, Kanadassa. * Newmarket, kaupunki Corkin kunnassa, Irlannissa. * Newmarket-on-Fergus, kaupunki Claren kunnassa, Irlannissa. * Newmarket, kaupunki Suffolkissa, Britanniassa. * Newmarket, kaupunki Derbyshiressä, Britanniassa. * Newmarket, kaupunki Gloucestershiressä, Britanniassa. * Newmarket, kylä Ulko-Hebrideillä, Skotlannissa. * Newmarket, kylä New Hampshiressä, Yhdysvalloissa. == Urheilu == * Newmarket Hurricanes, Kanadan Newmarketissa sijaitseva CCHL- jääkiekkojoukkue. * Newmarket Saints, Kanadan Newmarketissa sijainnut AHL- jääkiekkojoukkue. == Yrityksiä == * Newmarket Films, yhdysvaltalainen elokuvien tuotanto- ja jakeluyhtiö.
Aarne Pekkalainen

Johan Anders ”Juho Aarne” Pekkalainen (20. toukokuuta 1895 Viipuri – 19. maaliskuuta 1958 Turku) oli suomalainen kilpapurjehtija ja olympiamitalisti. Seuratasolla hän edusti Wiborgs Läns Segelföreningiä. Pekkalainen kuului suomalaisen Nina-veneen miehistöön sen voittaessa 10mR-luokan olympiahopeaa Tukholmassa 1912. == Lähteet == * Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1895 syntyneet Luokka:Vuonna 1958 kuolleet
José Jovêncio Balestieri

José Jovêncio Balestieri (18. toukokuuta 1939 – 2. huhtikuuta 2023) oli brasilialainen roomalaiskatolinen piispa. Hänet vihittiin salesiaanien papiksi 29. kesäkuuta 1968 ja nimitettiin Humaitán hiippakunnan piispaksi 6. maaliskuuta 1991. Piispaksi vihkiminen seurasi 19. toukokuuta. Pääkonsekraattorina toimi Antônio Possamai, jota avustivat Hilário Moser ja Gregório Warmeling.Catholic-Hierarchy.org: Bishop José Jovêncio Balestieri, S.D.B. 29\. heinäkuuta 1998 Balestieri sai nimityksen Rio do Sulin hiippakunnan koadjuuttoripiispaksi. 30. elokuuta 2000 hänestä tuli Rio do Sulin piispa, jona hän toimi, kunnes erosi tehtävistään 19. maaliskuuta 2008. == Lähteet == Luokka:Brasilialaiset papit Luokka:Katoliset piispat Luokka:Vuonna 1939 syntyneet Luokka:Vuonna 2023 kuolleet
Józef Drzazga

Józef Drzazga (4. heinäkuuta 1914 – 12. syyskuuta 1978) oli puolalainen roomalaiskatolinen piispa. Hänet vihittiin papiksi Lublinin hiippakuntaan 3. lokakuuta 1938. Hänet nimitettiin Gnieznon vihkipiispaksi ja Siniandusin titulaaripiispaksi 5. toukokuuta 1958. Piispaksi vihkiminen seurasi 31. elokuuta. Pääkonsekraattorina toimi Stefan Wyszyński, jota avustivat Tomasz Wilczyński ja Piotr Kałwa.Catholic-Hierarchy.org: Bishop Józef Drzazga 25\. toukokuuta 1967 Drzazga sai nimityksen Warmian vihkipiispaksi ja 28. kesäkuuta 1972 piispaksi, jona hän toimi loppuikänsä. Hän osallistui Vatikaanin toiseen kirkolliskokoukseen. == Lähteet == Luokka:Puolalaiset papit Luokka:Katoliset piispat Luokka:Vuonna 1914 syntyneet Luokka:Vuonna 1978 kuolleet